CELEX: 32005R0082
Language: sk
Date: 2005-01-19 00:00:00
Title: Nariadenie Komisie (ES) č. 82/2005 z 19. januára 2005 o vydávaní dovozných licencií pre cukor a zmesi cukru a kakaa s kumuláciou pôvodu AKT/ZKT alebo ES/ZKT

20.1.2005   
            
            
               SK
            
            
               Úradný vestník Európskej únie
            
            
               L 16/55
            
         
      NARIADENIE KOMISIE (ES) č. 82/2005
   z 19. januára 2005
   o vydávaní dovozných licencií pre cukor a zmesi cukru a kakaa s kumuláciou pôvodu AKT/ZKT alebo ES/ZKT
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (1),
   so zreteľom na nariadenie Komisie (ES) č. 192/2002 z 31. januára 2002, ktorým sa stanovujú vykonávacie pravidlá na vydávanie dovozných licencií pre cukor a zmesi cukru a kakaa s kumuláciou pôvodu AKT/ZKT alebo ES/ZKT (2) a najmä na jeho článok 6 ods. 3,
   keďže:
   
               (1)
            
            
               Článok 6 ods. 4 prílohy III rozhodnutia 2001/822/ES pripúšťa kumuláciu pôvodu AKT/ZKT/ES produktov uvedených v kapitole 17 a patriacich pod kódy KN 1806 10 30 a 1806 10 90 v ročnom objeme 28 000 ton cukru.
            
         
               (2)
            
            
               V súlade s nariadením (ES) č. 192/2002 boli orgánom členských štátov predložené žiadosti o udelenie dovozných licencií na celkové množstvo 112 000 ton, ktoré presahuje množstvo stanovené rozhodnutím 2001/822/ES.
            
         
               (3)
            
            
               Komisia tak musí stanoviť redukčný koeficient pre vydávanie dovozných licencií a pozastaviť príjem nových žiadostí o licencie na rok 2005,
            
         PRIJALA TOTO NARIADENIE:
   Článok 1
   Dovozné licencie sa na základe žiadostí predložených do 7. januára 2005 v zmysle článku 6 nariadenia (ES) č. 192/2002 vydajú vo výške 25 % z požadovaného množstva.
   Článok 2
   Príjem nových žiadostí na rok 2005 sa pozastavuje.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2005
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 314, 30.11.2001, s. 1.
   
      (2)  Ú. v. ES L 31, 1.2.2002, s. 55. Nariadenie naposledy zmenené a doplnené nariadením (ES) č. 96/2004 (Ú. v. ES L 15, 22.1.2004, s. 3).